  Анжелика Тихонова корреспондент 13-19 куартолэзе быдэс Удмуртиын «Музейёслэн арнязы» акция ортчоз. Со сярысь элькунысь лулчеберетъя министерстволэн пресс-службаез ивортэ.  18-тӥ куартолэзе «Музейёслэн уйзы» акция ортчоз «Музейёслэн уйзы» акция Россиын дас куинетӥзэ радъяське ини. Кылем арын отчы 2 миллион 300 сюрслэсь ятыр адями пыриськиз. Акция ортчон вакытэ кунысьтымы вань лулчеберетъя юртъёс ӝытазе но уйин ужало. Галереяос, арт-вӧлметъёс но театръёс пӧртэм ужрадъёс дасяло: адӟытонъёс, концертъёс, квестъёс но мастер-классъёс. Ужрадэз Россиысь лулчеберетъя министерство но Россиысь лулчеберет кылёсбуръя но йылолъёсъя «Культура.РФ» портал радъяло. Удмуртиын «Музейёслэн арнязы» но «Музейёслэн уйзы» улсын ортчоно ужрадъёсын элькунысь лулчеберетъя министерстволэн  пырыса тодматскыны луоз.  Тодэ вайытом, Ижкарын «Удмуртия» книгапоттоннилэн галереяяз РСФСР-ысь дано суредасьлэн Менсадык Гариповлэн ужъёсыныз адӟытон ужаны кутскиз. Тегъёс: Лулчеберет Ижкар Музей Удмуртия  